stanford-oval/wikipedia huggingface dataset:
ברניוס
הפלישה לגאליה ולאיטליה

בעקבות הסכם השלום איחדו שני האחרים את צבאותיהם ופלשו לגאליה וכבשו אותה, ולאחר מכן יצאו בראש צבא אשר שילב בתוכו כוחות גאליים לאיטליה במטרה לכבוש את רומא. בהגיעם לרומא הם פגשו את הקונסולים הרומים גאביאס (Gabias) ופורסנה (Porsenna) אשר שילמו להם מס וחתמו על הסכם שלום איתם. בלינוס וברניוס קיבלו את המס וחתמו על ההסכם ויצאו עם צבאם לעבר גרמניה. בצאת הצבא צפונה הפרה רומא את הברית ותקפה את צבאות בלינוס וברניוס. ברניוס גילה את המזימה ותקף את הצבא האיטלקי בעת שהיו בלתי מוכנים וניצח בקרב. בלינוס וברניוס שבו לרומא וצרו עליה ולבסוף פרצו את חומות העיר ובזזו אותה.
לאחר כיבוש רומא וביזתה שבו בלינוס לבריטניה. וברניוס נשאר לשלוט ברומא עד יום מותו.
ראיות היסטוריות

אף שמרבית האירועים המתוארים בספרו של ג'פרי הם חסרי אסמכתאות היסטוריות, ישנם תיאורים על כיבוש העיר רומא ב-18 ביולי בשנת 390 לפנה"ס על ידי כוחות ברטונים שבראשם מצביא בשם ברנוס (Brennus).
ברנהרד הראשון, דוכס סקסוניה-מיינינגן

ברנהרד הראשון, דוכס סקסוניה-מיינינגן (בגרמנית: Bernhard I, von Sachsen-Meiningen;‏ 10 בספטמבר 1649 – 27 באפריל 1706) היה הדוכס הראשון של סקסוניה-מיינינגן בין השנים 1675–1706.
ביוגרפיה > ילדותו

ברנהרד נולד ב-10 בספטמבר 1649 בגותה שהשתייכה לדוכסות סקסוניה-גותה, לארנסט הראשון, דוכס סקסוניה-גותה, ולאליזבת סופיה, נסיכת סקסוניה-אלטנבורג, בתו של יוהאן פיליפ, דוכס סקסוניה-אלטנבורג.
ביוגרפיה > שלטונו

לאחר מותו של ארנסט הראשון, דוכס סקסוניה-גותה בשנת 1675 שלטו ברנהרד ואחיו במשותף, ובשנת 1680 פוצלה הדוכסות בין שבעת האחים; פרידריך הראשון, דוכס סקסוניה-גותה-אלטנבורג, אלברכט החמישי, דוכס סקסוניה-קובורג, ברנהרד הראשון, דוכס סקסוניה-מיינינגן, היינריך, דוכס סקסוניה-רמהילד, כריסטיאן, דוכס סקסוניה-אייזנברג, ארנסט השלישי, דוכס סקסוניה-הילדבורגהאוזן, ויוהאן ארנסט, דוכס סקסוניה-זאלפלד.
ברנהרד בחר את מקום מגוריו במיינינגן, ובכך הפכה נחלתו לדוכסות סקסוניה-מיינינגן. בשנת 1681 החל ברנהרד בבניית ארמון אליזבתנבורג, לכבוד אשתו השנייה. הבנייה הסתיימה בשנת 1692, והארמון הפך למקום מושבם של דוכסי סקסוניה-מיינינגן.
ברנהרד מת ב-27 באפריל 1706, ובמקומו עלה לשלטון בנו ארנסט לודוויג הראשון, דוכס סקסוניה-מיינינגן.
משפחתו

ב-20 בנובמבר 1671 התחתן ברנהרד עם מריה הדוויג מהסן-דרמשטדט, בתם של גאורג השני, רוזן הסן-דרמשטדט וסופיה אלאונורה מסקסוניה. ממנה היו לו 7 ילדים:
ארנסט לודוויג הראשון, דוכס סקסוניה-מיינינגן (7 באוקטובר 1672 - 24 בנובמבר 1754).
ברנהרד (28 באוקטובר 1673 - 25 באוקטובר 1694).
יוהאן ארנסט (29 בדצמבר 1674 - 8 בפברואר 1675).
מריה אליזבת (11 באוגוסט 1676 - 22 בדצמבר 1676).
יוהאן גאורג (3 באוקטובר 1677 - 10 באוקטובר 1678).
פרידריך וילהלם, דוכס סקסוניה-מיינינגן (16 בפברואר 1679 - 10 במרץ 1746).
גאורג ארנסט (26 במרץ 1680 - 1 בינואר 1699).
לאחר מותה של אשתו ב-19 באפריל 1680, התחתן ברנהרד ב-25 בינואר 1681 עם אליזבת אלאונורה, רוזנת בראונשווייג-וולפנביטל, בתם של אנטון אולריך, דוכס בראונשווייג-וולפנביטל ויוליאנה משלזוויג-הולשטיין-זונדרבורג-נורדבורג. ממנה היו לו 5 ילדים:
אליזבת ארנסטינה (3 בדצמבר 1681 - 24 בדצמבר 1766).
אלאונורה פרדריקה (2 במרץ 1683 - 13 במאי 1739).
אנטון אוגוסט (20 ביוני 1684 - 7 בדצמבר 1684).
וילהלמינה לואיזה (19 בינואר 1686 - 5 באוקטובר 1753).
אנטון אולריך, דוכס סקסוניה-מיינינגן (22 באוקטובר 1687 - 27 בינואר 1763).
ג'וזף קוטן

| --- | --- |

ג'וזף קוטן
 לידה:  15 במאי 1905 פיטרסבורג, ארצות הברית 
 פטירה:  6 בפברואר 1994 (בגיל 88) לוס אנג'לס, ארצות הברית 
 מקום קבורה:  וירג'יניה 
 שם לידה:  Joseph Cheshire Cotten 
 מדינה:  ארצות הברית 
 תקופת הפעילות:  מ-1930 
 בן או בת זוג:  פטרישה מדינה (1960–1994) 
 צאצאים:  Judith Lenore LaMonte 
 פרסים והוקרה:  כוכב בשדרת הכוכבים בהוליווד 
 פרופיל ב-IMDb
 
ג'וזף קוטן (באנגלית: Joseph Cotten;‏ 15 במאי 1905 – 6 בפברואר 1994) היה שחקן קולנוע, תיאטרון וטלוויזיה אמריקאי. כיכב בברודוויי בגרסה המקורית של "סיפור פילדלפיה" ובמחזה "סברינה" (Sabrina Fair). זכה לפרסום עולמי כשהשתתף בסרטיו של אורסון ולס "האזרח קיין" (1941), "האמברסונים המופלאים" (1942) וב"מסע אל הפחד" (1943) שעליו היה חתום כתסריטאי. בשנות ה-40 של המאה העשרים היה מהשחקנים הבולטים בהוליווד והופיע בסרטים "צל של ספק" (1943), "מכתבי אהבה" (1945), "דו-קרב בשמש" (1946), "תמונתה של ג'ני" (1948) ו"האדם השלישי" (1949).
ביוגרפיה

ג'וזף קוטן נולד בשנת 1905 בפיטרסבורג שבווירג'יניה לג'וזף צ'שר קוטן האב ולאשתו סאלי וילסון קוטן. הוא למד משחק בבית הספר "Hickman School of Speech and Expression" בוושינגטון די. סי. ואחר כך עבד כאיש פרסום. הוא החל להיות מעורב בהפקות תיאטרון עקב עבודתו כמבקר תיאטרון. הופעותיו הראשונות היו בווירג'יניה ואחר כך בניו יורק. ב-1930 הופיע לראשונה בברודוויי.
ב-1934 פגש קוטן את אורסון ולס, כשהשתתפו יחד בתוכנית רדיו של CBS Radio, והשניים התיידדו. קוטן כיכב לראשונה בתפקיד ראשי בהפקה של ולס עבור Federal Theatre Project בפארסה "סוס אוכל כובע", עיבוד של ולס ואדווין דלבי לקומדיה "כובע הקש האיטלקי" מאת המחזאי הצרפתי אז'ן לביש. ההצגה רצה מ-26 בספטמבר עד 5 בדצמבר 1936 בתיאטרון מקסין אליוט שבניו יורק.
ב-1937 הפך קוטן לחבר רשמי בלהקת תיאטרון מרקורי של ולס. הוא הופיע בברודוויי במחזה "יוליוס קיסר", ב-"The Shoemaker's Holiday" וב"מות דנטון". כמו כן השתתף בסדרות דרמה רדיופוניות "The Mercury Theatre on the Air" ו-"The Campbell Playhouse".
הופעת הבכורה של קוטן בקולנוע הייתה בקומדיה "Too Much Johnson", סרט קצר בבימויו של אורסון ולס. הסרט היה אמור להיות משולב בהצגת תיאטרון שתתנהל במקביל, אך מעולם לא הוצג, ונחשב כאבוד. ב-2013 התגלה עותק של הסרט בעיר פורדנונה שבאיטליה.
ב-1939 חזר קוטן להופיע בברודוויי בהפקה המקורית של "סיפור פילדלפיה" בתפקיד סי קיי דקסטר הייבן לצדה של קתרין הפבורן בתפקיד טרייסי לורד. המחזה הוצג בתיאטרון שוברט במשך שנה. בחודשים שלפני סיבוב הופעות נרחב תכננו ב-MGM להפיק גרסה קולנועית של המחזה. קוטן נסע להוליווד ושם התברר לו שהצלחתו הגדולה על הבמה נועדה ליצור תפקיד עבור קרי גרנט, כפי שניסח זאת הסוכן שלו לילנד הייוורד. הייוורד הציע לקרוא לחברו הטוב אורסון ולס שלדבריו "עשה שם גלים" וש"כולם הכירו את תיאטרון מרקורי בניו יורק".
ביוגרפיה > האזרח קיין

אחרי ההצלחה של ולס בתסכית הרדיו "מלחמת העולמות" ששודר בליל כל הקדושים 1938, הוא חתם על חוזה ייחודי עם חברת ההפקה RKO. לבמאי הצעיר הובטח חופש אמנותי מלא במגבלות תקציב שהוסכמו. כוונתו של ולס הייתה לשתף את שחקני תיאטרון מרקורי בסרטים שתכנן. תחילת הצילומים הייתה רק שנה אחר כך, אבל בעקבות פגישתו של ולס עם הרמן מנקייביץ' היה לו פרויקט מתאים.
צילומי "האזרח קיין" החלו באמצע 1940. הסרט מתאר את חייו של איל עיתונות (בגילומו של ולס) שמתחיל את דרכו כאידיאליסט ומסיים את חייו כאדם זקן בודד ומושחת. קוטן גילם את ג'דידיה לילנד חברו הטוב של קיין, שהופך להיות מבקר תיאטרון באחד העיתונים של קיין.
הסרט, שמבוסס חלקית על סיפור חייו של איל העיתונות ויליאם רנדולף הרסט, יצא לאקרנים ב-1 במאי 1941 אך לא זכה להצלחה מסחרית. הרסט אסר לפרסם את הסרט בעיתונים הרבים שהיו בבעלותו. על אף שהסרט היה מועמד לתשעה פרסי אוסקר הוא זכה רק בפרס אחד פרס התסריט שהוענק לוולס ולמנקייביץ'. "האזרח קיין" הזניק את הקריירה הקולנועית של שחקני תיאטרון מרקורי בהם אגנס מורהד (גילמה את דמות אמו של קיין), רות וורוויק (אשתו הראשונה של קיין) וריי קולינס (היריב הפוליטי של קיין). מתוך הארבעה רק קוטן זכה בהמשך להצלחה רבה כשחקן בתפקידים ראשיים בהוליווד, מורהד וקולינס היו שחקני אופי מצליחים, והמשך הקריירה של וורוויק הייתה בתוכניות טלוויזיה של שעות היום.
ביוגרפיה > שיתופי פעולה עם אורסון ולס

בשנה שלאחר מכן כיכב קוטן בסרט "האמברסונים המופלאים", עיבוד של ולס לרומן באותו שם. אחרי הכישלון הקופתי של "האזרח קיין" היה חשש בחברת RKO לגבי הסרט החדש. בעקבות תגובות פושרות שקיבל הסרט בהקרנה מוקדמת, הוחלט לקצץ מהסרט כמעט שעה. הסרט התקבל היטב על ידי המבקרים אף על פי שהוא נראה מקוטע במקומות אחדים. קוטן זכה לשבחי המבקרים על הופעתו, אך האקדמיה האמריקאית לקולנוע שוב התעלמה ממנו.
קוטן וולס (ללא קרדיט) כתבו תסריט למותחן שעוסק בנאצים "מסע אל הפחד" (1943), המבוסס על רומן מאת אריק אמבלר. הסרט יצא בחברת RKO, בהפקת "מרקורי פרודקשן" וביים אותו נורמן פוסטר. הסרט נוצר במאמץ המשותף עקב הקשיים בצילומים ולוח הזמנים הצפוף בגלל נסיעתו הקרובה של ולס לדרום אמריקה והתחלת צילומי " It's All True".
עם חזרתו של ולס הציגו קוטן וולס בהפקה משותפת את המופע "The Mercury Wonder Show" עבור אנשי כוחות הביטחון של ארצות הברית. המופע שעלה ב-3 באוגוסט 1943 כלל מופע קסמים ובידור בהשתתפות כוכבי קולנוע, והוצג באוהל בשדרות קאוונגה 9000 שבהוליווד. בין המשתתפים היו ולס (אורסון המפואר), קוטן (ג'ו-ג'ו הגדול), ריטה הייוורד (נאלצה לפרוש לפי דרישתו של הארי קון מנהל סרטי קולומביה והוחלפה על ידי מרלן דיטריך), אגנס מורהד (קליופי אגי) ואחרים. אנשי כוחות הביטחון קיבלו כרטיסים בחינם ויותר מ-48,000 איש צפו במופע עד ספטמבר 1943.
ב-1949 הופיעו ולס וקוטן יחד בסרט הקולנוע "האדם השלישי". קוטן מגלם דמות של סופר הנוסע לווינה של אחרי מלחמת העולם השנייה לפגוש את ידידו הארי ליים (אורסון ולס). בהגיעו לווינה הוא מגלה שליים מת, הוא נחוש בדעתו להוכיח שמדובר ברצח, אך בהמשך מתגלים סודות אפלים יותר.
ביוגרפיה > שנות הארבעים ושנות החמישים

הדמויות שגילם קוטן בשנות הארבעים נעו בין רוצח סדרתי בסרט של היצ'קוק "צל של ספק" (1943, לצידה של תרזה רייט) לבין בלש משטרה ב"אורות הגז" (1944, עם אינגריד ברגמן, שארל בואייה ואנג'לה לנסברי בתפקיד בכורה). קוטן שיחק לצדה של השחקנית ג'ניפר ג'ונס בארבעה סרטים: דרמה משפחתית בתקופת מלחמה "מאז שהלכת" (1944); הדרמה הרומנטית "מכתבי אהבה" (1945); המערבון "דו-קרב בשמש" (1946), שנמצא ברשימת 100 הסרטים הרווחיים ביותר; והסרט עטור השבחים "דיוקנה של ג'ני", בו הוא מגלם אמן המגלה אובססיביות לגבי בחורה שמתה שנים רבות לפני כן. ב-1949 חזר להופיע על המסך עם אורסון ולס בסרטו של קרול ריד "האדם השלישי", ובאותה שנה שיתף פעולה שוב עם היצ'קוק בסרט "מתחת לחוג הגדי" בו גילם דמות של אוסטרלי בעל עבר מפוקפק.
על תפקידו בסרט "דיוקנה של ג'ני" זכה קוטן בפרס פסטיבל ונציה כשחקן הטוב ביותר.
בשנות החמישים חלה ירידה מסוימת בקריירה שלו, הדמויות שגילם היו פחות בולטות. הוא שיחק ב-" Two Flags West" על תקופת מלחמת האזרחים האמריקנית (1950), בסרט "רומן בספטמבר" עם ג'ואן פונטיין, ובסרט "ניאגרה" בכיכובה של מרילין מונרו (1953) אחרי שג'יימס מייסון דחה את התפקיד. שאר הסרטים שיצאו בשנות החמישים היו בסגנון הסרט האפל.
על הבמה הופיע קוטן בתפקיד לינוס לאראבי בהפקה המקורית של "סברינה" לצידה של מרגרט סאליבן. ההפקה רצה מ-11 בנובמבר 1953 ועד 21 באוגוסט 1954, והייתה הבסיס לסרטו של בילי ויילדר "סברינה" בכיכובם של אודרי הפבורן והמפרי בוגרט.
ב-1956 עזב קוטן את הקולנוע לטובת שורה של מיזמים בטלוויזיה, כגון "On Trial" סדרה של NBC ששמה שונה בהמשך ל"המופע של ג'וזף קוטן".
קוטן השתתף בסדרת הטלוויזיה "אלפרד היצ'קוק מגיש" ובסדרה "General Electric Theater" בהנחייתו של רונלד רייגן. ב-2 במאי 1957 הופיע ב"המופע של פורד בכיכובו של טנסי ארני פורד". לקראת סוף העשור הופיע קוטן בהופעת קמע בסרטו של אורסון ולס "מגע של רשע" (1958), והשתתף בסרט "מהארץ לירח" עיבוד לספרו של ז'ול ורן. עוד הופיע בסדרה "The DuPont Show with June Allyson" של CBS, ובסדרה "המופע של ברברה סטיינוויק" של NBC.
ביוגרפיה > שנות השישים ושנות השבעים

ב-1960 מתה אשתו הראשונה, לנור קיפ (Lenore Kipp), מאוחר יותר באותה שנה התחתן עם השחקנית הבריטית פטרישה מדינה. ב-1964 חזר קוטן לשחק בקולנוע והשתתף בסרט האימה "שרלוט המתוקה" יחד עם בטי דייוויס, אוליביה דה הבילנד ואגנס מורהד. בהמשך שנות השישים הופיע קוטן במספר הפקות אירופאיות ויפניות כמו גם בסרטים מדרגה שנייה (בי מובי) וסרטי טלוויזיה. פעמים אחדות הופיע כאורח בתוכנית הטלוויזיה "המופע של אד סאליבן". ב-1967 הצטרף לקרל סוונסון, פט קונוויי ודיק פורן בסרט "Brighty of the Grand Canyon", מערבון דרמטי ונוסטלגי, על פי ספר ילדים באותו שם. בטלוויזיה היה הקריין בסרט הדוקמנטרי "Hollywood and the Stars" של דייוויד ל. וולפר. ב-1968 השתתף כשחקן אורח בשניים מפרקי הסדרה "איירונסייד".
בשנות השבעי הופיע בתפקיד משנה בסרט המלחמה "טורה! טורה! טורה!" ‏(1970), בכמה סרטי אימה: "ד"ר פייבס" (1971) עם וינסנט פרייס ו"שמש ירוקה" (1973), הסרט האחרון של אדוארד ג'י רובינסון. אחר כך השתתף במספר מסרטי האסונות עטורי הכוכבים, בין השאר ב"נמל תעופה 77" (1977) עם ג'יימס סטיוארט ואוליביה דה הבילנד, ובסרט "Twilight's Last Gleaming" העוסק במלחמה גרעינית (1977). עוד בטלוויזיה הופיע כאורח בסדרות "תיקי רוקפורד" ו"ספינת האהבה".
ביוגרפיה > שנותיו האחרונות

אחד מסרטיו האחרונים היה "שערי החופש" (1980) שזכה לביקורות שליליות בארצות הברית. באותה תקופה השתתף גם בשני פרקים בסדרה הבריטית " Tales of the Unexpected" עם ונדי הילר (1979) וגלוריה גרהם (1980). עוד הופיע בשלושה סרטי אימה "The Hearse", ‏"Delusion" ו-"The Survivor". ב-1981 לקה קוטן בשבץ שגרם לו לאבד את קולו באופן זמני.
ביוגרפיה > מחלתו ומותו

ב-8 ביוני 1981 קיבל קוטן התקף לב ואחר כך שבץ שהשפיעו על יכולת הדיבור שלו. הוא טופל במשך שנים והיה יכול לדבר שוב. כשהתחיל להתאושש, הוא היה מדבר בטלפון עם אורסון ולס כל שבוע כשעתיים. השניים נהגו להיפגש לארוחות צהריים ומעלים זכרונות. קוטן סיפר לוולס שהוא כותב ספר וולס ביקש לקבל את כתב היד וקרא את הספר באותו לילה. כאשר ולס נפטר כתב קוטן בעמוד האחרון של ספרו "בין חפציו נמצא כתב יד של הספר הזה". האוטוביוגרפיה של קוטן יצא לאור ב-1987 בשם "Vanity Will Get You Somewhere".
ב-1990 הוסר מגרונו של קוטן בית הקול בגלל מחלת הסרטן. קוטן נפטר ב-6 בפברואר 1994 מדלקת ריאות כשהוא בן 88. הוא נקבר בבית הקברות בלנדפורד בפיטרסבורג שבווירג'יניה.
בסרט "אני ואורסון ולס" משנת 2009 מגלם את דמותו של קוטן השחקן ג'יימס טאפר.
לקריאה נוספת

Cotten, Joseph (1987). Vanity Will Get You Somewhere. Mercury House. ISBN 0-86287-334-7.
"Citizen Cotten". New York: MovieMaker, archived 2007-06-18 from the original at the Internet Archive. Retrieved 2013-08-29.
Kneebone, John T., et al., eds. Dictionary of Virginia Biography (Richmond: Library of Virginia, 1998-   ), 3:478-481. ISBN 0-88490-206-4.
הערות שוליים

↑  New York Times, "Early Film of Orson Welles is Rediscovered", August 7, 2013.
↑  Actor winning battle against stroke
↑  מאחורי מסך העבר, מעריב, 27 במרץ 1953
| --- | --- |
בקרת זהויות :  NLI: 987007441257905171  PLWABN: 9810539589505606  BIBSYS: 99014533  BNE: XX916923  BnF: cb13892785f (data)  CANTIC: a10799618  GND: 118842560  ICCU: MILV122935  ISNI: 0000 0001 1037 1452  LCCN: n81074395  LNB: 000304569  MusicBrainz: a4d14c8a-251c-4936-8902-e2ded8667862  NKC: ola2002159024  NLA: 36233401  NLK: KAC2020L8057  NTA: 073285447  RERO: 02-A009565324  SNAC: w6zg7n4n  SUDOC: 052444627  Trove: 1234091  VIAF: 7573564   WorldCat (עם VIAF): 7573564 
ג'וזף קוטן בקדימון לסרט האזרח קיין
קוטן ודולורס דל ריו בסרט "מסע אל הפחד" (1943)
ג'וזף קוטן ופטרישה מדינה ב-1973
גאורגיה באירוויזיון 2020

גאורגיה תוכננה להשתתף באירוויזיון 2020 שנועד להתקים באולם אהוי רוטרדם בעיר רוטרדם שבהולנד. זו הייתה צפויה להיות ההשתתפות ה-13 של גאורגיה בתחרות, אך עקב מגפת הקורונה אירוויזיון 2020 בוטל. המידע להלן מציג את התכנון והפעילות טרם הביטול.
לפני האירוויזיון > בחירת המבצע

המבצע ייבחר על ידי תוכנית המציאות "גאורגיאן איידול" כמו שנעשה בשנה הקודמת.
לפני האירוויזיון > בחירת המבצע > שופטים

בגאורגיאן איידול יש 4 שופטים, שיכולים להחליט מי יעבור לשלב ההופעות החיות ולתת משוב על כל מבצע. 4 השופטים הם:
טינטין ברדנישישווילי - המנהל הכללי של השידור הציבורי הגאורגי עם ניסיון של למעלה מעשרים שנה בתחום, ראש יוזמת האיזון המגדרי של EBU.
דייוויד יבגנידזה - כותב שירים, חלק מחבר השופטים בעונה השנייה של "רנינה". הוא יהיה מעורב בתהליך בחירת השיר של גאורגיה באירוויזיון 2020.
נטייה טודואה - זוכת העונה השביעית של "The Voice גרמניה", משתתפת ב-"השיר שלנו לליסבון" עם "My Own Way".
דייוויד אלדשווילי - פסנתרן, למד בבית הספר למוזיקה המיוחדת בטביליסי ובבית הספר ג'וליארד בניו יורק עם מספר אותות הצטיינות ופרסים ברמה בינלאומית. הוא גם היה המנחה של העונה השנייה של "רנינה".
לפני האירוויזיון > בחירת המבצע > הופעות > אודישנים (26 באוקטובר 2019 - 9 בנובמבר 2019)

| אודישן 1 (26 באוקטובר 2019)> סדר | אודישן 1 (26 באוקטובר 2019)> מבצע | אודישן 1 (26 באוקטובר 2019)> שיר | אודישן 1 (26 באוקטובר 2019)> תוצאה |
| --- | --- | --- | --- |
| 1 | Erekle Turkadze | "Long Tall Sally" | עבר |
| 2 | Sofi Dalas | "Highway to Hell" | הודח |
| 3 | Barbara Samkharadze | "It's Raining Men" | עבר |
| 4 | Dodo Goksadze | "Something's Got a Hold on Me" | עבר |
| 5 | Nika Kalandadze | "Ocean Eyes" | עבר |
| 6 | Beka Miruashvili | "Havana" | הודח |
| 7 | Nini Shonia | "Never Enough" | הודח |
| 8 | Tamar Kakalashvili | "Queen" | עבר |
| 9 | Aleksandre Kitesashvili | "Sweet Home Chicago" | עבר |
| 10 | Mariam Gogiberidze | "Misty" | עבר |
אודישן 2 (2 בנובמבר 2019)
| 1 | Giorgi Otiashvili | "The Girl from Ipanema" | הודח |
| 2 | Mariam Giorgishvili | "Replay" | עבר |
| 3 | Mariam Shengelia | "If I Were a Boy" | עבר |
| 4 | Mariam Shvangiradze | "Million Reasons" | עבר |
| 5 | Mariam Nozadze | "Do It like a Dude" | הודח |
| 6 | Sirens | "Lady Marmalade" | עבר |
| 7 | Albina | "You Sent Me Flying" | עבר |
| 8 | Sukhan Devadze | "Me mzes vat'an" ("მე მზეს ვატან") | עבר |
| 9 | Tornike Kipiani | "House of the Rising Sun" | עבר |
אודישן 3 (9 בנובמבר 2019)
| 1 | Irakli Bitsadze | "Feeling Good" | עבר |
| 2 | Merab Amzoevi | "Skin" | עבר |
| 3 | Archil Gvasalia | "Vagiorkoma" (ვაგიორქომა) | עבר |
| 4 | Mako Maisuradze | "I'd Rather Go Blind" | עבר |
| 5 | Liza Sengelia | "Dream a Little Dream of Me" | עבר |
| 6 | Anri Guchmanidze | "I've Got News for You" | עבר |
לפני האירוויזיון > בחירת המבצע > הופעות > הופעות חיות 1 (16 בנובמבר 2019)

| סדר | מבצע | שיר | הצבעת הצופים | תוצאה |
| --- | --- | --- | --- | --- |
| 1 | Mariam Shengelia | "Alive" | 10.31% | עבר |
| 2 | Barbara Samkharadze | "You Don't Own Me" | 12.91% | עבר |
| 3 | Merab Amzoevi | "Skyfall" | 2.55% | הודח |
| 4 | Davit Rusadze | "Atlas" | 11.91% | עבר |
| 5 | Tamar Kakalashvili | "Golden Slumbers" | 16.53% | עבר |
| 5 | Tamar Kakalashvili | "Carry That Weight" | 16.53% | עבר |
| 6 | Tornike Kipiani | "Smells Like Teen Spirit" | 14.5% | עבר |
| 7 | Nika Kalandadze | "Video Games" | 5.7% | עבר |
| 8 | Anri Guchmanidze | "Thirty Seconds To Mars" | 8.64% | עבר |
| 9 | Liza Sengelia | "Read All About It " | 8.15% | עבר |
| 10 | Mariam Gogiberidze | "My Funny Valentine" | 8.8% | עבר |
לפני האירוויזיון > בחירת המבצע > הופעות > הופעות חיות 2 (23 בנובמבר 2019)

| סדר | מבצע | שיר | הצבעת הצופים | תוצאה |
| --- | --- | --- | --- | --- |
| 1 | Anri Guchmanidze | "Heaven on their Minds" | 8.64% | עבר |
| 2 | Barbara Samkharadze | "When You're Good to Mama" | 12.11% | עבר |
| 3 | Mariam Gogiberidze | "I Am Changing" | 8.69% | עבר |
| 4 | Mariam Shengelia | "Show Me How You Burlesque" | 8.72% | עבר |
| 5 | Nika Kalandadze | "Don't Cry For Me Argentina" | 8.68% | עבר |
| 6 | Tornike Kipiani | "Rock'N'Roll Queen" | 19.13% | עבר |
| 7 | Liza Sengelia | "Moon River" | 8.09% | הודח |
| 8 | Tamar Kakalashvili | "All That Jazz" | 15.71% | עבר |
| 9 | Davit Rusadze | "Falling Slowly" | 10.23% | עבר |
לפני האירוויזיון > בחירת המבצע > הופעות > הופעות חיות 3 (30 בנובמבר 2019)

| סדר | מבצע | שיר | הצבעת הצופים | תוצאה |
| --- | --- | --- | --- | --- |
| 1 | Barbara Samkharadze | "Lale" | 14.75% | עבר |
| 2 | Anri Guchmanidze | "Gamogiva khval" | 10.01% | עבר |
| 3 | Mariam Shengelia | "Mkholod benzvis" | 9.98% | עבר |
| 4 | Nika Kalandadze | "Kari k’vlav arnevs" | 9.53% | הודח |
| 5 | Mariam Gogiberidze | "Iminebs mze" | 9.91% | עבר |
| 6 | Tornike Kipiani | "Artificial Love" | 21.17% | עבר |
| 7 | Davit Rusadze | "Ar madzinebs" | 10.01% | עבר |
| 8 | Tamar Kakalashvili | "Kuchashi ertkhel" | 14.64% | עבר |
לפני האירוויזיון > בחירת המבצע > הופעות > הופעות חיות 4 (7 בדצמבר 2019)

| סדר | מבצע | שיר | הצבעת הצופים | תוצאה |
| --- | --- | --- | --- | --- |
| 1 | Barbara Samkharadze | "Jesus Christ Superstar" | 15.15% | עבר |
| 2 | Davit Rusadze | "Any Dream Will Do" | 10.79% | עבר |
| 3 | Tamar Kakalashvili | "As If We Never Said Goodbye" | 13.79% | עבר |
| 4 | Anri Guchmanidze | "Close Every Door" | 9.90% | הודח |
| 5 | Mariam Gogiberidze | "I Don't Know How to Love Him" | 14.06% | עבר |
| 6 | Mariam Shengelia | "Memory" | 12.26% | עבר |
| 7 | Tornike Kipiani | "Gethsemane" | 24.05% | עבר |
לפני האירוויזיון > בחירת המבצע > הופעות > הופעות חיות 5 (14 בדצמבר 2019)

| סדר | מבצע | שיר | הצבעת הצופים | תוצאה |
| --- | --- | --- | --- | --- |
| 1 | Davit Rusadze | "Q’viteli potlebi" | 13.01% | עבר |
| 2 | Tamar Kakalashvili | "Numemakhi" | 13.64% | עבר |
| 3 | Mariam Shengelia | "King Lear" | 12.83% | הודח |
| 4 | Barbara Samkharadze | "Ch’adosnuri hvertsni" | 17.75% | עבר |
| 5 | Tornike Kipiani | "Is akaris" | 29.09% | עבר |
| 6 | Mariam Gogiberidze | "Sevda" | 13.68% | עבר |
לפני האירוויזיון > בחירת המבצע > הופעות > הופעות חיות 6 (21 בדצמבר 2019)

| סדר | מבצע | שיר | הצבעת הצופים | תוצאה |
| --- | --- | --- | --- | --- |
| 1 | Barbara Samkharadze & Grigol Kipshidze | "Juice" | 22.42% | עבר |
| 2 | Davit Rusadze & Giorgi Pruidze | "O (Fly On)" | 14.22% | הודח |
| 3 | Tornike Kipiani & Liza Kalandadze | "Breathe" | 31.88% | עבר |
| 4 | Mariam Gogiberidze & Giorgi Nakashidze | "Shallow" | 15.28% | עבר |
| 5 | Tamar Kakalashvili & אוטו נמסאדזה | "Runaway Baby" | 16.20% | עבר |
לפני האירוויזיון > בחירת המבצע > הופעות > גמר (31 בדצמבר 2019)

| סדר | מבצע | שיר | הצבעת הקהל | מקום |
| --- | --- | --- | --- | --- |
| 1 | Tamar Kakalashvili | "White Flag" | 18.38% | 3 |
| 2 | טורניקה קיפיאני | "Love, Hate, Love" | 33.82% | 1 |
| 3 | Mariam Gogiberidze | "Writing's On The Wall" | 16.62% | 4 |
| 4 | Barbara Samkharadze | "This Is Me" | 31.18% | 2 |
לפני האירוויזיון > בחירת השיר

ב-2 במרץ 2020, נחשף כי השיר הוא "Take Me As I Am".
באירוויזיון

גאורגיה הייתה צריכה להשתתף בחצי הגמר השני ולנסות להעפיל לגמר התחרות.
הערות שוליים

↑  "Tinatin Berdzenishvili - IBC2020 - The world's most influential media, entertainment & technology show". אורכב מ-המקור ב-2019-11-08. נבדק ב-30 באוקטובר 2019. {{cite web}}:  (עזרה)
↑  "Tinatin Berdzenishvili appointed as the head of EBU Gender Balance Initiative". 4 באפריל 2019. נבדק ב-30 באוקטובר 2019. {{cite web}}:  (עזרה)
↑  "Georgian Idol jury revealed ahead of Eurovision 2020 selection". 1 באוקטובר 2019. נבדק ב-30 באוקטובר 2019. {{cite web}}:  (עזרה)
↑  "David Aladashvili, piano - LPR". נבדק ב-30 באוקטובר 2019. {{cite web}}:  (עזרה)
ג'ורג' יאנג (סוחר סמים)

| --- | --- |

 לידה:  6 באוגוסט 1942 בוסטון, ארצות הברית 
 פטירה:  5 במאי 2021 (בגיל 78) ויימאות', ארצות הברית 
 מדינה:  ארצות הברית, קולומביה 
 השכלה:  Weymouth High School (1961)  אוניברסיטת דרום מיסיסיפי 
 
ג'ורג' ג'ייקוב יאנג (באנגלית: George Jacob Jung;‏ 6 באוגוסט 1942 – 5 במאי 2021) היה דמות מרכזית בייבוא קוקאין לארצות הברית בשנות ה-70 ובתחילת שנות ה-80. יאנג היה חבר בקרטל מדיין. סיפור חייו תואר בשנת 2001, בסרט שאיפות, בכיכובו של ג'וני דפ.
ביוגרפיה > נעוריו

ג'ורג' יאנג נולד וגדל בעיר ויימאות', מסצ'וסטס, בן לפרדריק וארמיין יאנג, ובצעירותו תואר על ידי חבריו כ"מנהיג טבעי." לאחר תקופה קצרה באוניברסיטת מיסיסיפי, עבר יאנג לקליפורניה, שם קיווה להשיג תואר בפרסום. הוא החל לצרוך קנאביס לשימוש עצמי, ואף החל למכור את הסם. בשנת 1967, לאחר שפגש חבר ילדות, הבין יאנג את הפוטנציאל הרווחי העצום הגלום בהברחת קנאביס מקליפורניה לצפון מזרח ארצות הברית והחל במפעל הברחה. מבצעי ההברחה הראשונים של יאנג התבצעו על ידי חברתו הדיילת, כאשר הסמים הוחבאו בתוך המזוודה שלה, במהלך הטיסה. מתוך רצון להגדיל את רווחיו, יאנג הרחיב את מבצעי ההברחה, והחל להטיס את הסמים ישירות מפוארטו ואיירטה, מקסיקו, תוך שימוש במטוסים שנגנבו משדה תעופה פרטי בקייפ קוד וטייסים מקצועיים. על-פי דיווחים, בשיאו, העסק הניב ליאנג כ-250,000 דולר מדי חודש. בסופו של דבר העסק התפרק כאשר יאנג נעצר בשיקגו בעוון הברחת מריחואנה, בשנת 1976. באותה עת הוא שהה במועדון פלייבוי, שם אמור היה לפגוש אותו אדם על-מנת לאסוף את המריחואנה, אך האיש נעצר באשמת הברחת הרואין, והלשין על יאנג. לאחר ויכוח עם השופטת על מטרת שליחת אדם לכלא באשמת "חציית קו דמיוני עם חבילת צמחים", יאנג נשלח למאסר בכלא דנבורי בקונטיקט.
ביוגרפיה > היכרות עם הקרטל מדיין

בכלא דאנבורי, עמיתו לתא של יאנג היה קרלוס להדר, צעיר ממוצא גרמני-קולומביאני, שהואשם בגנבת מכוניות. להדר הכיר ליאנג את קרטל מדיין ויאנג לימד אותו כיצד להבריח סמים. ביום בו שוחרר יאנג מהכלא היה עליו ליצור קשר עם להדר בפלורידה, וזאת על-מנת להתחיל בהכנות. תוכניתם הייתה להטיס מאות קילוגרמים של קוקאין מחוותו של פבלו אסקובר בקולומביה לארצות הברית, שם איש הקשר של יאנג בקליפורניה, ריצ'רד באריל, היה אחראי להפצתם. ג'ורג' מעולם לא התקשה לכסות את הוצאות הייבוא ממכירת הקוקאין. תחילה המחיר היה 10,000 דולר לקילו, אך מאוחר יותר ירד המחיר ל-5,000 דולר בשל ההצע העולה. הוא שכר איש ביטחון שילווה אותו לנקודת המפגש, שם היה נותן לאיש הקשר שלו מפתחות למכונית, שהכילה מחצית מכמות הקוקאין. ימים ספורים מאוחר יותר היו נפגשים שוב, ומחליפים מכוניות בשנית. יאנג נמנע מלחשוף בפני להדר, או כל חבר אחר בקרטל מדיין, את זהותו של באריל, שכן איש הקשר שלו בקליפורניה הוא מה שנתן ליאנג את היתרון בעסקי ההברחות, ומנע מאחרים מלהיפטר ממנו.